Hazırladı: Yunus Kazımov (AƏSMA)

 **7. Qloballaşma prosesində əmələ gələn sosial problemlərin həlli**

 Bəşəriyyətin qarşısında duran ən kəskin problem müharibə və sülh problemidir.

Dövlətlər arasında müharibələr min illər boyu getmişdir. Bunun nəticəsində isə bir çox nəsillərin böyük zəhmətlərinin nəticələri məhv olmuşdur.

 Bəşəriyyətin yaratdığı maddi və mənəvi sərvətlərin məhv edilməsi bütün müharibələrin labüd nəticəsidir. Müharibə dövlətlər, siniflər, xalqlar, millətlər arasında mütəşəkkil silahlı mübarizədir, həmin qüvvələr arasındakı əlaqələr və münasibətləri ifadə edən siyasətin zorla həyata keçrilməsidir.Tarixdə müharibələr çoxlu qırğınlar törətmiş, bəşəriyyətə fəlakətlər gətirmişdir. Birinci dünya müharibəsində on milyon nəfər öldürülmüş, bundan iki dəfə çox adam şikəst olmuş, milyonlarla adam aclıq və epidemiyalardan tələf olmuşdur. Ikinci dünya müharibəsində isə əlli mln nəfərə yaxın adam öldürülmüş, on milyonlarla adam yaralanmış və şikəst edilmişdir. Bu dövrdə 82 mln nəfərdən çox insan həyatı məhv edilmiş, minlərlə şəhər və yüz minlərlə yaşayış məntəqəsi tamamilə dağılmışdır.

 Dünyada baş verən müharibələrin tarixi, məhv olmuş insanlar dağılmış kənd və şəhərlər, cəmiyyətə dəymiş iqtisadi ziyan bunların statistikası hamıya məlumdur. Müharibələrin başlanma səbəblərini hər dövlət istədiyi kimi izah etmişdir. Lakin bir ümumi səbəb təkzib edilməzdir: müharibə aparan təcavüzkar dövlət özgə torpaqlarını, o cümlədən həmin ərazinin yeraltı və yerüstü sərvətlərinin ələ keçirməklə guya öz xalqına xöşbəxtlik gətirmək istəmişdir. Əslində isə yeni müharibə üçün əsas yaradılmıdır.

Hazırda Ermənistan Azərbaycana qarşı apardığı müharibə təcavüzkar xarakter daşıyır, özgə torpaqlarını ələ keçirmək, yeraltı və yerüstü sərvətlərini mənimsəməyə xidmət edir.

Müharibə bəşəriyyətin əsas qlobal problemi kimi qalmaqdadır ki, onların da əsasını dövlətlərin arasındakı münaqişələr təşkil edir. Dövlətlər arasındakı hərbi toqquşmaların mənbəyi ərazi, iqtisadi və siyasi ekspansiya, cəmiyyətdə hakim olan və öz sərvətlərini artırmağa can atan dövlətlərin digər xalqların milli suverenliyinə qəsd etmələri olmuşdur.

Müasir kütləvi qırğın silahları atom və istiliki nüvə bombaları kimyəvi və bakteroloji silahlar bəşəriyyətin gələcəyi üçün böyük təhlükədir.Müharibə təhlükəsinə, dünya istilik nüvə müharibəsi təhlükəsinə qarşı mübarizə, bütün dünyada sülh uğrunda mübarizə bəşəriyyətin sağlam qüvvələrinin fəaliyyət birliyinin əsas sahəsidir.

 XX əsrin dünya dövlətlərində inhisarların yarandığı şəraitdə millitarizm siyasəti güclənmişdir. Birinci və ikinci dünya müharibəsinin mənbəyi böyük dövlətlərdən hər birinin inhisarçı kapitalının dünya hegemonluğuna can atması ilə əlaqadardır.mütün müharibələr. Bütün müharibələr isə ədalətli və ədalətsiz olur. Bütöv xalqların müqəddəratlarını qurban verməyə hazır olan dairələrin siyasəti silah istehsalını artırmağa xidmət edir.Bu isə nəticədə qlobal hərbi münaqişə qorxusu törədir. Belə bir münaqişə baş verərsə dünya sivilizasiyası məhv ola bilər.

 Elmi –texniki inqilabın bəhrələrindən hansı məksədlərlə istifadə ediləcəyi məsələsi müasir dövrün ən aktual problemlərindəndir. Elmi – texniki inqilabın istiqamətləri yer üzündə nemətlər bolluğunu təmin etməyə, cəmiyyətin tərəqqisi üçün, şəxsiyyətin inkişafı üçün xidmət etməlidir.

 Lakin bu inkişaf çox ziddiyyətli bir şəkildə həyata keçrilir. Belə ki, müəyyən bir təbəqənin varlanması və bunun əksi olaraq insanın özünə qarşı çevrilir. Bəşəriyyətin XXI - əsrin astanasına bu cür ifrat ziddiyətə gətirmişdir.

 Dağıdıcı vasitələr nə qədər çox olarsa, dünya müharibəsi təhlükəsi də o qədər güclü olar. Mütəxəssislərin hesablamalarına hesablamalarına görə dünya istilik – nüvə müharibəsinin ilk zərbəsi 700 – 800 milyondan çox adamın ölümü ilə bütöv ölkələrin məhvi, yerin səthi və atmosferinin təhlükəli dərəcədə zəhərlənməsi ilə nətizələnə bilər.

Təəssüflə qeyd etmək olar ki, son yüz ildə silahların milyon dəfə artıb. Hazırda 6 milyarda yaxın sakini olan planetimizin 50 tona yaxın şərti partlayıcı düşür. Dünyanın elmi – texniki laborotoriyalarında çalışan 500 mindən çox ən yüksək ixtisaslı alim və mühəndis hərbi məksədlər üçün işləyir. Yaxın vaxtlara qədər dünyada hərbiyə sərf olunan vəsait səhiyyəyə, təhsilə, mənzil tikintisinə sərf olunan xərclərə bərabər idi.

Hazırda insan özünü və bütün yer kürəsinin məhv edəcək real dünya raket – nüvə müharibəsi təhlükə doğurmuşdur.

 Dünyada mövcud olan silahlar elə bir dağıdıcı gücə malikdir ki dünya müharibəsi baş versə sivilizasiya məhv olacaq. Yer planetdə yaşayış üçün biosfer və atmosfer yararsız hala düşəcək. Çernobul qəzasını xatırlayaq, bu atom müharibəsinin qarşısında adi bir zərrəcikdir. Ona görə də dünya idarə olunmalıdır. Hegomon dövlətlərin iştirakı olmadan heç bir problemi həll etmək olmaz. Müharibələrin qarşısının alınmasında BMT və hegomon dövlətlər əsas rol oynamalıdırlar.

BMT və hegomon dövlətlər silahların istehsalının dayandırılması və tərksilah uğrunda mübarizə aparmalıdırlar.

Bu məksədlə nüvə silahları və digərdigər kütləvi qırğın silahları tamamilə məhv olunmalı və istehsalı dayandırmalıdr.

 Dünyanın bir sıra dövlətləri nüvə silaqhına malikdir. Bunlara misal olaraq ABŞ, Rusiya, Çin, İngiltərə, Fransa, Ukrayna, Belarus, Qazaxıstan, İsrail, Hindistan nüvə silahına malikdirlər. Bununla yanaşı olaraq bir sıra dünya dövlətləri silahlarının əldə edilməsinə can atır. Bu ölkələrə Brazilya, Argentina, CAR, Kuba, İran, Liviya və Suriya aiddir. Hal – hazırda dünyanın 170 yaxın dövləti nüvə silahını yaymamaq barədə beynəlxalq anlaşmaya qoşulmuşdur. Buna nəzarət və məksədlərdə istifadə üçün nüvə tədqiqatlarının nəzarətini Beynəlxalq Atom Enerjisi Agentliyinə həvale etmişdir. BAEA BMT – yə bağlı və tabe mütəxəssis vahidi kimi fəaliyyət göstərir. Bundan başqa nüvə silahına malik olmayan, ancaq lazımi texnoloji avadanlığa malik olan Almaniya və Yaponiyanın “Nüvə Klubu”na daxil edilməsi əsas məsələlərdən biridir.

Hazırda müasir elmi – texniki naliyyətlərin hərbi məsələlərə tətbiqi tabe edildiyi şəraitdə müharibələr daha dağıdıcı xarakter alır. Müharibələr üçünbir sıra obyektiv sosial – iqtisadi və siyasi səbəblər qalsa da, müasir dünyada müharibələrin qarşısını almaq mümkündür.

 Müharibələr yaradılmış maddi və mənəvi sərvətlərin məhv edilməsi ilə bağlı olduğundan, onların qarşısının alınması bəşəriyyətin bu bəladan xilas olması məsələsi həmişə çox mühüm qlobal problem olaraq qalır.

Ətraf mühitin mühafizəsi, təbii ehtiyyatlardan səmərəli istifadə olunması və onların çoxalması sahəsində tədbirlər beynəlxalq miqyasda işlənib hazırlanmalı və həyata keçirilməlidir.

 Hazırda təbiət – insan münasibətlərində yeni ekoloji təfəkkürün formalaşdırılması zərurəti meydana çıxmışdır. Təbiət – cəmiyyət qarşılıqlı münasibətləri sistemdə meydana çıxan, ümumbəşəri səciyyə daşıyan büruzə verməkdir. Bu sahədə ekologiya elminin rolunu xüsusilə qeyd etmək lazımdır. Ekologiya – insanla ətraf mühitin qarşılıqlı münasibətlərini öyrənən elm sahəsidir.

“Roma Klubu” nun nümayəndələri fikrincə elmi – texniki tərəqqi indiki sürətlə gedərsə, təbii sərvətlərin mənimsənilməsi sürətli qlobal iqtisadi inkişaf indiki kimi davam edərsə, onda XXI əsrin birinci rübündə “qlobal ekoloji fəlakət” baş verəcəkdir. Odur ki, onlar “inkişaf sürətini məhdudlaşdırmaq”, “sıfırdan başlamaq” və s. təklif edirlər.

Onlar sürətlə silahlanma, təbii mühitin çirkləndirilməsi əleyhinə, beynəlxalq əməkdaşlıq uğrunda mübarizənin güclənməsinə təsir edirlər.

Ən mühüm məsələlərdən biri təbii ehtiyyatlar ən yeni elmi – texniki vasitələrdən istifadə etməklə, tədqiq edilməli, habelə ətraf mühitin vəziyyəti və onu çirkləndirən mənbələr üzərində nəzarət qoyulmalıdır.

 Dünya ölkələrində təbii ehtiyyatlardan ən yeni elmi – texniki vasitələrdən istifadə etməklə tədqiq, habelə ətraf mühitin vəziyyətin və onu çirkləndirən amillərin üzərində nəzarət qoyulur. Yerin təkindən faydalı qazıntıların çıxarılması dərəcəsini yüksəltməyi nəzərdə tutmaqla, faydalı qazıntı yataqlarının işlədilməsinin yeni səmərəli üsulları və sistemləri, faydalı qazıntılar çıxarılmasını, saflaşdırılmasının və emalının mütərəqqi texnoloji prosesləri tətbiq edilir. Bunlarla yanaşı tullantıların ətraf mühitə zərərli təsiri xeyli azaldılır. Sənaye müəssələri, istilik elektrik stansiyaları, avtomobillər, qaz sobaları hər il atmosferi milyard tonlarla karbon, kükürd, azot və s,birləşmələrlə zənginləşdirir. Mütəxəssislərin hesablamlarına görə 1958 – ci ildən 1989 –cu ilə qədər olan dövrdə atmosferdə karbon qazının miqdarı 11% artmışdır. Insan fəaliyyəti nəticəsindəhər il atmosferə 20 mld ton karbon qazı buraxılır, bu da xəstəliklərin artması ilə nəticələnir.

Yanacaq məhsullarının yandırılması nəticəsində ayrılan karbon oksidləri insan və heyvan orqanizmlərinə çox zəhərləyici təsir göstərir. Mütəxəssislərin hesablamlarına görə bir gündə təkcə min avtomobil 3.5 ton karbon qazı və 800 kq – a qədər digər kimyəvi maddələr buraxır.

 Atmosferdəki zərərli maddələr yağış vasitəsilə su hövzələrinə düşdükdə su hövzələri çirklənir və bu da ətrafdakı insanların və digər canlıların xəstələnməsinə səbəb olur.Çirklənmənin həcminə görə Aralıq dənizi, Atlantik okeanı şimal zonaları və şimal dənizi durur.yaxın şərq neftinin Avropaya daşıyan yol aralıq dənizindən keçir. Mütəxəssislərin hesablamlarına görə dənizlə neft və neft məhsulları daşıyan zaman təxminən 1% itkiyə yol verilir. Neftin suyun səthində yaratdığı örtük hava ilə su arasındakı mübadilənin pozulmasına səbəb olur ki, bu suda yaşayan canlıların həyat fəaliyyətinin dayanmasına səbəb olur. Dəniz və okeanlara hər il tonlarla bərk və maye halında sənaye məhsulları atılır ki bu da canlıların məhvinə və ekoloji tarazlığın pozulmasına səbəb olur. Belə hallar Baltik, Azov, Xəzər və Qara dənizdə tez – tez baş verir. Planetimizin 2/3 hissəsini su tutur, bu da atmosferdə olan kimyəvi maddələrin son nəticə çoxunun su hövzələrinə qayıtması ilə nəticələnir. Dəniz və okenların ekoloji vəziyyətinin pisləşməsini çayların ekoloji vəziyyətindən kənarda qala bilməz.

Dünya dövlətləri insanı əhatə edən və yaxşılaşdırılması təmin edən və yaxşılaşdırılmasını təmin etməklə təbii ehtiyyatlardan elmi cəhətdən əsaslandırılmış qaydada kompleks istifadəni təşkil edir. Buradan əsas məksəd təbiətdəki tarazlığın saxlanması, insanların həyatı üçün zəruri olan təbii mühitin qorunmasıdır.

 Müasir dünyanı narahat edən qlobal problemlərdən biri ərzaq problemidir. Bu problemi həll etmək üçün dünya ölkələrinin əksəriyyəti ərzaq proqramı işləyib hazırlayıb. Bu proqram əhalinin cins, yaş, iş və yaşayış şəraitdə uyğun olaraq insan orqanizm üçün zəruri olan qida maddələrinin kəmiyyət və keyfiyyət tərkibini elmi əsaslar üzrə müəyyən etmiş və habelə onların təmin edilən yollarını əsaslandırır. ərzaq proqramı yüksək keyfiyyətli yeyinti məhsulları istehsalına və bunların istehsalçıya çatdırılmasına tabe edilir.

Ərzaq proqramı kənd təsərrüfatının və bununla bağlı olan sənaye sahələrinin işinin səmərəliliyinin ketdikcə artırılmasında da mühüm yer tutur. Dünya ölkələrinin ərzaq proqramlarını hazırlayarkən qida məhsulları istehsalını qısa müddətdə ən çox artırmağa imkan verən obyektlərinin vaxtında işə salınmasına yer verirlər.

Ərzaq proqramı qlobal, mürəkkəb, iqtisadi və siyasi məsələlər və müasir dövrdə qarşıya çıxan çətinlikləri və uyğunsuzluqları aradan qaldırmaq, kənd təsərrüfatı istehsalının səmərəliliyini yüksəltmək, ərzaq məhsullarına ölkələrin olan təlabatını ödəməkdən ibarətdir. Onun əsas məqsədi əhalinin ərzaq məhsullarına olan təlabatını sabit şəkildə yüksək keyfiyyəti məhsullarına təmin etmək və qidanın strukturunu insan orqanizminin tələblərinə tam uyğunlaşmaqdır.

 Qarşıya çıxan çətinlikləri və uyğunsuzluqları aradan qaldırmaq kənd təsərrüfatı istehsalının səmərəliliyini yüksəltmək, ərzaq məhsullarına ölkənin getdikcə artan təlabatını ödəmək üçün fermer təsərrüfatının geniş şəbəkəsi inkişaf etdirilməlidir. Əhali indiki sürətlə ildə yüz milyon artarsa, hər il yüz milyon nəfər artarsa, hər il bir o qədər taxıl istehsalı artırılmalıdır. Dünyada ərzaq istehsalı problemini həll etməyin müxtəlif hesablama üsulları və proqnozları var. Onların biri becərilən torpaq sahələrinin genişləndirilməsidir. Yapon alimi İ.Kuxikoya görə görə becərilən torpaqların sahəsi 3,9 mld hektara, ingilis alimi Bernala görə 2,7 mld hektara çatdırmaq lazımdır.

XX əsr informasiya, kosmos əsri, nüvə enerjisinə yiyələnmək, elmi – texniki tərəqqi ilə səciyyələnir. Elmi – texniki tərəqqinin sürətlə artımı imkanlarının hərtərəfli inkişafı ilə yanaşı onları böyük təhlükə qarşısında qoymuşdur. Belə ki, yoxsulluq, ekoloji öhran kəskin yoluxucu xəstəliklər meydana çıxmışdır. Meşə massivləri məhv edilmiş, sular çirkləndirilmiş və Dünya okeanları yararsız hala salınmışdır.

Insanların bir hissəsi yoxsulluq içərisində yaşayır, həyat üçün lazım olan ərzaq məhsulları ilə təmin edilə bilmirlər. Bildiyimiz kimi, ərzaq insan üçün zəruri, həyati əhəmiyyət kəsb edən məhsullardır. Çünki ərzağın tərkibindəki tərkibindəki enerji təkcə maddələr mübadiləsinin getməsi üçün yox, insanın fəaliyyətinin, inkişafı, çoxalma və s proseslər üçün zəruri şərtdir.

 1990 – cı ilin məlumatlarına görə, yer kürəsində hər il 13 – 18 milyona qədər adam kifayət qədər kalori qəbul etmədiyi üçün fəal əmək qabiliyyəti itirir. Dünyada 450 milyon şikəst, 35 milyon kar – lal, 30 – 40 milyon kor, 50 milyon ruhi xəstə, 50 milyon vərəm 10 milyondan çox QİÇS virusunun daşıyıcısdır. Fikirləşəndə ki, bu gün bu nəticə bir neçə dəfə artmışdır onda qərara gəlmək lazımdır ki, həyacan təbili çalmaq lazımdır. Dünyanın tropik ölkələrində yayılmış xəstəliklərdən biri malyariya xəstəliyidir. İsti iqlim şəraiti olan ölkələrin arasında geniş yayılmışdır.

Müxtəlif növ xəstəliklərin yayılmasında ərazinin və yaşayış şəraitinin də mühüm rolu vatdır. Həm soyuq iqlim şəraitində yaçayan eskimoslar , həm də isti və quru iqlimdə yaşayan əhali əsasən köçəri həyat tərzi yaşayır. Onlar kiçik evlərdə toplanır ki, bu da vərəm kimi yolucucu xəstəliklərin yayılmasına səbəb olur. Bir sıra ölkələrdə meşələrin qırılması yaşayış yerlərinin ətrafında gölməçələrin yaranmasına səbəb olur ki, buda agcaqanadların çoxalmasına şərait yaradır.